Diari Oficial de la Generalitat Valenciana


Sumari del DOGV 5435, del 24-01-2007 (2007/331)

Informació pública de la modificació 10 del Pla General d'Ordenació Urbana relativa a diverses determinacions contingudes en el Pla.
------------------------------------------------------------------------------------------------------------------------------------

### Dades del document

Número de DOGV
:   5435

Data del DOGV
:   24-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/331


Data del document
:   13-12-2006

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

L'Ajuntament en Ple de Castelló de la Plana, en data 30 de novembre de 2006, va adoptar, entre altres, el següent acord:  
"Vist l'expedient que s'està tramitant per a aprovar diverses modificacions del Pla General Municipal d'Ordenació Urbana que s'agrupen sota el número 10, del qual es desprén que:  
1) En data 1 de març de 2000 es van aprovar els documents de la revisió del Pla General d'Ordenació Urbana.  
2) Des de la data suara esmentada fins a l'actualitat, s'ha detectat que algunes determinacions tant normatives com de planimetria són errònies o no resulten adequades a les circumstàncies actuals, per la qual cosa cal modificar-les.  
En aquests termes es va formular la modificació del Pla General número 09 que va agrupar 51 modificacions i que ja han sigut aprovades pel conseller de Territori i Habitatge en data 22 de setembre de 2006.  
3) Al llarg de la tramitació de la modificació esmentada van sorgir una sèrie de consideracions i es van formular-hi peticions que mereixien tindre's en compte i que han donat lloc a la modificació número 10 i, tenint en compte que:  
I. L'objecte de les noves modificacions se centra a corregir disfuncions, ajustar la normativa a necessitats reals i ampliar usos en alguns àmbits per a equiparar la seua funcionalitat a altres zones semblants.  
II. Les modificacions proposades pertanyen a l'ordenació detallada.  
III. El secretari general ha emés un informe de data 18 d'octubre de 2006 en què s'han efectuat diverses observacions de caràcter formal sobre les modificacions números 54 i 59 relatives a usos en l'àmbit del pla parcial Sant Llorenç I6.54-BJ-B i prolongació del carrer d'Azuébar i traçat del carrer del Roure respectivament.  
Els tècnics municipals han esmenat les observacions efectuades, i han actualitzat la normativa dels textos refosos i les dates d'elaboració d'aquests textos, així mateix s'ha eliminat la resolució aprovatòria del pla parcial de la 13-UE-T ja que resulta innecessària per a la modificació que es proposa i s'ha ampliat la justificació de la modificació número 59 i s'ha demostrat la racionalitat de la proposta.  
IV. De l'article 223.5 del Reglament d'Ordenació i Gestió Territorial i Urbanística es desprén que les modificacions dels plans generals referides únicament a elements de l'ordenació detallada es tramitaran d'acord al procediment establert per a l'aprovació dels plans parcials, el qual es regula en l'article 90.2 de la Llei Urbanística Valenciana, i escau l'exposició al públic durant el termini d'un mes.  
V. De l'article 101 de la Llei Urbanística Valenciana es desprén que l'acte pel qual se sotmet a informació pública el Pla General correspon al Ple i determina la suspensió de llicències.  
VI. L'article 127.1.c) de la Llei Reguladora de les Bases del Règim Local, atribueix a la Junta de Govern Local l'aprovació dels projectes d'instruments d'ordenació urbanística la aprovació provisional o definitiva de la qual corresponga al Ple, per la qual cosa la Junta de Govern Local va aprovar el projecte de diverses modificacions del Pla General en data 17 de novembre de 2006.  
VII. L'article 123.1.i) de la Llei Reguladora de les Bases de Règim Local estableix que correspon al Ple l'aprovació dels instruments d'ordenació urbanística."  
Per tot això, vistos els informes de l'arquitecta municipal, l'assessora de Planejament i Gestió i de l'assessora jurídica de l'Agència de Desenvolupament Urbanístic, els preceptes mencionats i atés que el projecte va ser aprovat per la Junta de Govern Local, a proposta d'aquesta i amb un informe previ de la Comissió d'Urbanisme, s'acorda:  
1) Exposar al públic durant el termini d'un mes a efectes d'al·legacions, les modificacions del Pla General Municipal d'Ordenació Urbana que s'agrupen sota el número 10 i es concreten en:  
52 - Article 56. Ordenances generals. Entreplantes.  
53 - Aplicació de l'ordenança de la zona a la parcel·la situada en carrer Major, 110.  
54 - Usos en l'ordenança M0.35-XZ-F.  
55 - Ordenança Z-8.PCT.  
56 - Delimitació de la unitat d'execució 102-UE-R.  
57 - Alineacions del vial c/ 232 i punt de trobada en avinguda de Benicàssim - Quadra del Borriolenc.  
58 - Traçat i modificació de vials en la urbanització Penyeta Roja.  
59 - Alineacions al carrer del Roure i carrer d'Azuébar.  
2) Suspendre l'atorgament de llicències d'activitat, parcel·lació, edificació i demolició en la zona afectada.  
La qual cosa es fa pública per al coneixement general i els seus efectes. I s'adverteix que durant el termini d'un mes, els interessats podran consultar l'expedient (de 09.00 a 14.00 hores, de dilluns a divendres, en les dependències de l'Agència de Desenvolupament Urbanístic, situada en l'avinguda dels Germans Bou, número 16 i presentar-hi les al·legacions que creguen convenients. I se significa, a més, que la suspensió a què es refereix el número 2 anterior produirà efectes a partir de la publicació d'aquest anunci en el Diari Oficial de la Generalitat.  
Castelló de la Plana, 13 de desembre de 2006.- L'alcalde: Alberto Fabra Part. El secretari general: José Mateo Rodríguez.